
საქართველოს მთავრობის 

განკარგულება №477
2008 წლის 28 ივლისი

ქ. თბილისი
საქართველოში სახელმწიფო საკუთრებაში დარჩენილი სასოფლო-სამეურნეო დანიშნულების მიწის პრივატიზაციის დასრულების ხელშეწყობის შესახებ
1. ცნობად იქნეს მიღებული საქართველოს ეკონომიკური განვითარების სამინისტროს მიერ წარმოდგენილი ინფორმაცია სასოფლო-სამეურნეო დანიშნულების მიწის პრივატიზაციის მიმ​დინარეობის შესახებ.

2. სახელმწიფო საკუთრებაში დარჩენილი სასოფლო-სა​მეურნეო დანიშნულების მიწის პრივატიზაციის დასრულების ხელშეწყობის მიზნით ეთხოვოს ამერიკის შეერთებული შტა​ტე​ბის საერთაშორისო დახმარების სააგენტოს (USAID) გააგრ​ძე​ლოს „მიწის ბაზრის განვითარების ღონისძიებათა“ მხარდა​ჭერა 2008 წლის განმავლობაში.

3. 2009 წელს „მიწის ბაზრის განვითარების ღონისძიე​ბა​თა“ პროექტის დაფინანსება განხორციელდეს საქართველოს სახელმწიფო ბიუჯეტიდან.

4. საქართველოს ფინანსთა სამინისტრომ (ნ. გილაური) 2009 წლის სახელმწიფო ბიუჯეტის პროექტში გაითვალის​წინოს საჭირო ხარჯები „მიწის ბაზრის განვითარების ღონის​ძიებათა“ ფარგლებში.

5. განკარგულება ძალაშია ხელმოწერის დღიდან.

 პრემიერ-მინისტრი 


 
ვ. გურგენიძე
